# **DECIZIA ETAPEI DE ÎNCADRARE**

## Nr. număr din zz.ll.aaaa

Proiect

Ca urmare a solicitării de emitere a acordului de mediu adresate de **SC CEZ DISTRIBUTIE SA**, cu sediul în Str. Calea Severinului, Nr. 97, Craiova , Judetul Dolj, prin SC IMSATIE DROBETA SRL, cu adresa in localitatea Drobeta Turnu Severin, b-dul. Mihai Viteazu, nr.1L, judetul Mehedinti, înregistrată la APM Mehedinti cu nr. 576/17.01.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei Comisiei de Analiză Tehnică din data de 09.02.2017, că proiectul „Extindere retea joasa tensiune in localitatea Dubova, zona Golf, judetul Mehedinti” propus a fi amplasat în sat Dubova, zona Golf, comuna Dubova, judetul Mehedinti, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a). proiectul se încadrează în prevederile Hotărârii Guvernului nr. 445/2009, anexa nr. 2, pct. 13, lit.a), - “orice modificari sau extinderi, …ale proiectelor prevazute in anexa nr.1 sau in prezenta anexa, deja autorizate, executate sau in curs de a fi executate, care pot avea efecte semnificative negative asupra mediului”;

b). scopul investitiei este de a extinde reteaua intrucat in zona exista un imobil in proprietatea C.N.Administratia Porturi Fluviale, care solicita alimentarea cu energie elctrica.

Lucrarile proiectate consta in:

●Alimentarea cu energie elctrica a consumatorului se va face din sursa de alimentare cu energie electrica aflata in zona – PTA Dubova 1 – 20/0,4KV, 160KVA, amplasat la cca.0,9 km traseu fata de ultimul obiectiv de alimentat.

Alimentarea cu energie elctrica a consumatorului se va realiza prin extinderea retelei de joasa tensiune din stalpul de capat existent tip SE10, nr.31, al circuitului spre Golf Dubova aferent PTA Dubova 1-20/0,4 KV, 160KVA:

Circuitul spre Dubova existent care este alimentat din CD aferent PTA Dubova 1 si este realizat cu conductor TYIR50 OLAL 3x70mmp Al de la stalpul nr.1 ex pana la stalpul existent tip SE10, nr.20 existent, in lungime de 0,450 km.

●de la stalpul existent tip SE10 nr.20 al circuitului spre Golful Dubova, este realizata reteaua de joasa tensiune cu conductor T2X 95OlAl 3x95+2x25 mmp si stalpi tip SC 10005 si SC 10002. Lungimea retelei de joasa tensiune de la stalpul existent nr.20 al retelei de joasa tensiune circuitul Golf Dubova pana la stalpul nr.31 existent sunt cca.0,472km.

●Se va realiza reteaua de joasa tensiune proiectata de la stalpul existent nr.31 aferent circuitului Golf Dubova pana la stalpul nr.3 proiectat, 0,151 km, reteaua de joasa tensiune se va realiza cu conductor T2X OlAl 3x95 mmp si stalpi tip SC 10005 pe partea dreapta prelungire a DC Golf Dubova directia de mers spre CN Administratia Porturilor Fluviale.

●Se va imbunatati rezistenta echivalenta a retelei de joasa tensiune pe circuit cu prize de pamant montate la stalpul proiectat nr.3 in conformitate cu politicile CEZ si a normativelor in vigoare.Deasemenea se vor monta descarcatori de joasa tensiune DPST si DPSF la stalpul proiectat nr. 3.

 c). in zona exista locuinte;

 d). relativa abundenta a resurselor naturale din zona, calitatea si capacitatea regenerativa a acestora: se vor folosi materiale aduse in zona si achizitionate de la firme autorizate;

 e). productia de deseuri: din realizarea proiectului - deseuri din constructie/inlocuire si sapatura precum si deseuri menajere in cantitate mica;

 f) emisiile poluante, inclusiv zgomotul si alte surse de disconfort: de la utilajele folosite in realizarea investitiei si numai pe perioada derularii acesteia;

 g). risc scazut de accident datorita tehnologiilor utilizate - nu se folosesc substante poluante;

 h). terenul pe care se va realiza investitia este situat in intravilanul satului Dubova, comuna Dubova, Zona Golf;

 i) capacitatea de absorbtie a mediului: nu este cazul;

 j). ariile in care standardele de calitate ale mediului stabilite de legislatia in vigoare au fost deja depasite: proiectul urmeaza a se realiza in aria naturala protejata Portile de Fier Muntii Almajului si Locvei – fapt pentru care a solicitat si a obtinut avizul custodelui RNP ROMSILVA – Administratia Parcului Natural Portile de Fier cu nr.1033/17.01.2017;

 k). ariile dens populate: in zona sunt locuinte;

 l). peisaje cu seminificatie istorica, culturala si arheologica: nu este cazul;

 m). extinderea impactului: local, atat in zona de lucru cat si pe perioada de executie a proiectului;

 n). natura transfrontiera a proiectului: nu este cazul;

 o). marimea si complexitatea impactului: impact redus;

 p). probabilitatea impactului: redus, local, datorat lucrarilor si temporar pe durata investitiei ;

 r). durata, frecventa si reversibilitatea impactului: relativ redusa;

 s).pe timpul derularii procedurii nu s-au primit observatii din partea publicului anunturi repetate pe site-ul APM Mehedinti de depunere solicitare si de luarea deciziei de incadrare precum si anunturi la Primaria Dubova cat si in ziarul Piata Severineana.

Condiţiile de realizare a proiectului:

Factor de mediu apa:

- se interzice aruncarea/deversarea oricaror deseuri in afara zonei amplasamentului ;

 - in perioada de executie a proiectului se va delimita foarte bine zona de lucru astfel incat sa se elimine orice risc de poluare a panzei freatice;

- alegerea amplasamentului unde vor fi depozitate/parcate temporar utilajele, masinile, uneltele folosite in realizarea investitiei –se va face adecvat astfel incat sa poata fi asigurate cu usurinta utilitatile iar suprafata amplasamentului sa fie cat mai redusa; apa potabila pentru muncitori va fi asigurata din sursa controlata sau imbuteliata deasemenea se vor folosi toalete ecologice ce se vor vidanja ori de cate ori este nevoie prin grija constructorului.

Factor de mediu sol/subsol:

- se va evita ocuparea suplimentarea sau largirea frontului de lucru in afara amplasamentului in vederea limitarii riscului de poluare a solului/subsolului;

- se va asigura managementul corespunzator al materiilor prime si materialelor necesare realizarii lucrarii precum si deseurilor rezultate din realizarea proiectului prin depozitarea temporara pe categorii de deseuri in spatii special amenajate, si betonate/impermeabilizate, predandu-se periodic in vederea valorificarii catre firme autorizate; depozitarea temporara a deseurilor se va face numai in interiorul amplasamentului ;

- se vor lua toate masurile pentru evitarea scurgerilor accidentale de combustibili, lubrifianti si alte substante;

-solul rezultat din sapatura ce face parte din investitie va fi depozitat separat fiind folosit la aducerea terenului la starea initiala;

- pe amplasament se vor regasi substante absorbante ce se vor folosi in cazul poluarilor accidentale, subsante care se vor depozita temporar separat pana la predarea lor catre firme autorizate de valorificare;

- dupa executarea lucrarilor de investitii - este interzis sa se abandoneze orice tip de deseu (menajer si/sau din constructie)/materie prima pe amplasament sau in vecinatatea acestuia;

- la finalizarea investitiei se va aduce terenul la starea initiala.

Factor de mediu aer:

- lucrarile de realizare a proiectului se vor derula numai pe timpul zilei pentru confortul fonic al locuitorilor din zona, respectandu-se programul de odihna al acestora;

-folosirea de utilaje, verificate periodic din punct de vedere tehnic, de generatie recenta,dotate cu sisteme catalitice de reducere a poluantilor si amortizoare de zgomot precum si respectarea tonajului adecvat tipului de drum;

- pentru realizarea investitiei se vor utiliza doar caile de acces existente iar transportul materialelor se va face pe trasee optime;

- se va umecta portiunea in lucru in perioadele cu temperaturi ridicate;

- sursele generatoare de zgomot se vor izola luandu-se toate masurile de protectie fonica a acestora;

- se vor mentine curate caile de acces din vecinatatea amplasamentului precum si utilajele ce parasesc amplasamentul;

- se va proceda la acoperirea spatiilor de depozitare –daca este cazul - a materialelor de unde pot rezulta particule ce pot fi antrenate in afara zonei de lucru;

- activitatile care produc cantitati de praf se vor reduce in perioadele cu vant puternic sau se vor umecta intens suprafele care reprezinta sursa.

Factor de mediu biodiversitate:

La implementarea proiectului se va instrui personalul ca sunt interzise:

- orice forma de recoltare, capturare, ucidere, distrugere sau vatamare a exemplarelor aflate in mediul lor natural, in oricare din stadiile ciclului lor biologic;

- deteriorarea si/sau distrugerea locurilor de reproducere ori de odihna a pasarilor salbatice;

- uciderea sau capturarea intentionata a pasarilor salbatice, indiferent de metoda utilizata;

- perturbarea intentionata in special in cursul perioadei de reproducere, de crestere si migratie;

-se vor respecta conditiile din avizul custodelui – RNP ROMSILVA Administratia Parcului Natural Portile de Fier.

Atat beneficiarul cat si proiectantul vor urmari indeaproape executarea lucrarilor prevazute in proiect.

 In situatia in care, dupa emiterea prezentului act si inaintea obtinerii autorizatiei de construire, proiectul va suferi modificari, veti notifica Agentia pentru Protectia Mediului Mehedinti.

**Inainte de obtinerea autorizatiei de construire se vor solicita si obtine toate avizele din Certificatul de Urbanism nr.1/16.01.2017 emis de Primaria Dubova (nr.11/16.01.2017).**

 La finalizarea investitiei, va fi notificata Agentia pentru Protectia Mediului Mehedinti, in vederea verificarii realizarii proiectului in conformitate cu cerintele legale si cu conditiile din prezentul act si intocmirii procesului verbal de constatare a respectarii tuturor conditiilor impuse.

 Proiectul propus nu necesită parcurgerea celorlalte etape ale procedurii de evaluare adecvată .

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

 **Ing. Dragos Nicolae TARNITA**

 **Şef serviciu A.A.A.,**

**Biol. Lavinia MATEESCU**

 Întocmit,

Ing. Amalia EPURAN